Бащинството преди да станете баща - div.bg
Начало › Семейство › Бащинството преди да станете баща
Бащинството преди да станете баща 21
31.10.2013, 10:12
Какво да правите, когато жена ви е бременна
Жена ви е бременна. Това е бомбастична новина. Дано за вас да е бомбастична в добрия смисъл на думата, така де, да искате вече да имате дете и да се зарадвате на събитието. Наред с нещата, които можете да направите, за да се грижите за бременната си жена, обърнете внимание и на начина, по който вие се чувствате и това, което можете да направите по въпроса с бащинството още преди детето да се е родило.
Психическата подготовка за това да станете баща е много важна, по-важна от всичко, което ви предстои да купите за бъдещото бебе. Тя включва всичко от настройката на друга вълна до образоването по всички бебешки въпроси. Много мъже си мислят, че бащинството, както и майчинството, е "вродено", че то е изцяло подвластно само на някакъв инстинкт, който ще се събуди, когато бебето се роди. Е, не е. Това, както и всичко останало, изисква подготовка. За тази цел трябва да се образовате. Четете книги на тази тема, ходете на училище за родители заедно с половинката си, задавайте въпроси, търсете информация и не се страхувайте, че някой ще ви се подиграва, защото това е "женска работа".
Ако до момента сте били от хората, които ходят по барове всяка седмица или даже всяка вечер, това ще се промени. По-добре да се промени. Пренастройте се на семейна вълна, прекарвайте повече време с жената до себе си, помагайте ѝ във всичко. Подгответе се мислено, че не всичко в този процес - бременността на жена ви, ще е приятно. Това, разбира се, не означава, че не трябва пак да се виждате с приятели, да не спортувате и да правите това, което ви харесва, просто може да се наложи да сведете тези си занимания до минимум. Имайте предвид, че и жена ви може да иска да се вихри по баровете и с приятели през това време, но не може в момента, затова повече отвсякога разчита на вашето присъствие вкъщи.
Много мъже, докато жените им са бременни, изпитват чувство на емпатия и сякаш им се гади, когато на жените им се гади, боли ги кръст и т.н., изобщо чувстват някои от тегобите, съпътстващи бременността. Не е нужно да изпадате в такива крайности, но от една страна е добре да почувствате малка част от неразположението, на което е подложена жената през този период. Освен това не ѝ отказвайте грижа. Вярно е, че има жени, които тотално се превземат по време на бременността и искат да бъдат много глезени. Позволете им го, сега им се е паднало. Но имайте предвид, че дори бременната ви жена да е много силна и да не се оплаква, ще има нужда от помощ. Тя трябва да избягва да вдига тежки предмети, включително и легена с прането, затова вие трябва да сте там и да ѝ помагате, а след шестия месец тя може и да не успява да си изреже ноктите на краката, да си обуе обувките и ред други ежедневни дейности, в които вие, щете или не щете, ще трябва да се включите.
Това, че не виждате бебето си, освен на лекарските прегледи с ехограф, не означава, че то не е там и няма сетива. Има и вие можете да направите всичко, за да ги развивате. Пускайте му музика, говорете му, галете корема на майката. Множество проучвания доказват, че бебетата усещат тези неща, още в корема на майката те различават гласовете на родителите си и когато някой гали корема на майката, бебето се долепя до коремната стена. Така че не се колебайте да общувате с бебето си още преди да се е родило.
Разговор с баща ви
Когато разберете, че ще ставате баща, един хубав мъжки разговор с вашия баща ще е много мъдра постъпка. Разпитайте го как се е чувствал той, когато е разбрал за вашата бъдеща поява, как да се справите с променливите настроения на жената и т.н. Бащите са мъдри, особено след като вече със сигурност са отгледали едно дете.
Това ще рече да спестите пари и да купите всичко от първа необходимост за бебето. Вие сте мъжът, бащата, този, който ще се погрижи да ремонтира апартамента, да боядиса детската стая, да сглоби бебешкото легло. Не оставяйте всичко за последния момент, защото някои бебета обичат да изненадват родителите си с по-ранната си поява. Ако това стане, ще се чудите стаята ли да боядисвате, легло ли да сглабяте, в болницата ли да тичате...
Бащинство според закона
Преди да се роди бебето, бъдете наясно как седи въпросът с бащинството по документи. Това ще рече - какви документи следва да се попълнят при признаване на детето от вас. Дали тези документи трябва да бъдат нотариално заверени, ако вие и половинката ви нямате брак и изобщо какво предвижда законът във вашия случай. Освен това, след раждането на бебето, имате право на 15 календарни дни отпуск по бащинство. Разучете по-подробно правата си и говорете с работодателя си дали ще можете да се възползвате тях. Не всички работодатели са запознати с това или просто не го приемат с охота. Вие сте човекът, който трябва да се интересува от този аспект и да си потърси правата.
Дали да присъствате на раждането
Помислете си много добре дали искате НАИСТИНА да присъствате на раждането. Вярно - това е страхотен момент в живота на един мъж, но си помислете и за другата страна - ще го понесете ли? Ще понесете ли да гледате как жената, която обичате, се гърчи в нечовешки мъки часове наред, да гледате всички кървави "екстри" по време на раждането и ще можете ли отново да погледнете на тази жена като на сексапилна, след като сте я видели как ражда? Не ви казвам да бъдете в родилната зала или да не бъдете, решението е ваше, просто го обмислете добре.
Как да се грижите за бременната си жена 0
Как да правите секс по време на бременност 19
Не казвайте това на бременна жена 24
бащи, бащинство
от ilij dragnev | 01.11.2013 | 19:26
21 Появата на бебето променя мъжа, повярвайте.
от radi ivanov | 31.10.2013 | 21:26
20 Отговор на коментар #14 от вербална нота : Винаги съм гледал да бъда в помощ за бебето.
от radi ivanov | 31.10.2013 | 21:24
19 Дали да присъствате на раждането - аз не присъствах, просто нямах сили.
от вербална нота | 31.10.2013 | 16:03
18 Отговор на коментар #7 от Миро Т : когато му дойде времето, действай.
от манна небесна | 31.10.2013 | 16:02
17 Отговор на коментар #4 от David Hayemaker : това е самата истина.
от триста зора | 31.10.2013 | 16:02
16 Отговор на коментар #2 от крива вежда : това е точно така.
от развалени кренвирши | 31.10.2013 | 16:02
15 Отговор на коментар #10 от кученцето пиджи : няма да търпиш такава. веднага я изгони.
от вербална нота | 31.10.2013 | 16:01
14 много ще се грижа за бебето.
от манна небесна | 31.10.2013 | 16:01
13 дано да бъда добър баща.
от триста зора | 31.10.2013 | 16:01
12 може би ще се допитам до баща ми за тези неща.
от развалени кренвирши | 31.10.2013 | 16:00
11 мисля, че ще бъда много добър баща.
от кученцето пиджи | 31.10.2013 | 14:58
10 Да бе, жена ми ще се вихри по барове, пък аз ще стоя вкъши с детето, знайш ли кога ще стане..? ;)
от Батко съссладко | 31.10.2013 | 14:53
9 Отговор на коментар #2 от крива вежда : Дааа и то много зрял и готов.
от David Hayemaker | 31.10.2013 | 14:52
8 Отговор на коментар #1 от Sergei Aleksandrov : Съветите са си добри и определено си ги бива.
от Миро Т | 31.10.2013 | 14:52
7 Още е рано за такива стъпки според мен :).
от властен олигарх | 31.10.2013 | 14:52
6 След 30, след 30 :).
от Батко съссладко | 31.10.2013 | 14:52
5 Аз не се чувствам зрял за тази стъпка, но мисля, че бих се справил добре, ако все пак някоя девойка ме изненада.
от David Hayemaker | 31.10.2013 | 14:51
4 Характерът на един мъж си проличава, когато той има бебе.
от Kostadin Filipov | 31.10.2013 | 12:08
3 Отговор на коментар #2 от крива вежда : Наистина е така. Трябва изцяло да се отдадеш на семейството си .
от крива вежда | 31.10.2013 | 11:56
2 За да станете баща трябва да сте напълно потготвен и зрял за това !
от Sergei Aleksandrov | 31.10.2013 | 10:53
1 Много добри съвети, особено този дали да присъстваме на раждането или не, определено има мъже, които не биха го понесли, това не е за всеки.
развод бащи рецепти родители и деца смях мъже vs. жени хумор отглеждане родители съвети бащинство бащи и деца брак възпитание деца сватба снимки бебета видео двойки